આ બાબતે સ્થાનિક રહેવાસી દિનેશ ગડાએ મિડ-ડે LOCALને જણાવ્યું હતું કે ‘અંધેરી તેમ જ મેટ્રો સ્ટેશન પાસે-પાસે હોવાથી આ રોડ પરથી સતત લોકોની અવરજવર રહેતી હોય છે ત્યારે રાતે આઠથી બાર વાગ્યા સુધી રસ્તા પર ગટરનું પાણી સતત ઊભરાતું હોવાથી એમાંથી વેહિકલો પસાર થાય ત્યારે ત્યાંથી પસાર થતા રાહદારીઓ પર એ ઊડતું હોવાથી તેમનાં કપડાં પણ બગડે છે. આ સમસ્યા એક વર્ષથી મારા ધ્યાનમાં છે અને હજી સુધી એ સમસ્યાનું નિરાકરણ કરવામાં આવ્યું ન હોવાથી લોકોને તકલીફ વેઠવી પડે છે. આ સમસ્યા તરફ પ્રશાસન ધ્યાન આપે અને એનો ઉકેલ લાવે એ જરૂરી છે.’